Source: https://www.juridice.ro/617635/cjue-c-264-17-mensing-c-hamm-drept-de-deducere-a-taxei-achitate-in-amonte-hotararea.html
Timestamp: 2019-07-23 07:18:16+00:00

Document:
JURIDICE.ro » CJUE. C-264/17, Mensing c. Hamm. Drept de deducere a taxei achitate în amonte. Hotărârea
CJUE. C-264/17, Mensing c. Hamm. Drept de deducere a taxei achitate în amonte. Hotărârea
Trimitere preliminară – Fiscalitate – Taxa pe valoarea adăugată (TVA) – Directiva 2006/112/CE – Articolul 314 – Articolul 316 – Articolul 322 – Regimuri speciale pentru obiecte de artă – Regimul marjei de profit – Comercianți persoane impozabile – Livrarea de obiecte de artă de către autori sau succesorii în drepturi ai acestora – Operațiuni intracomunitare – Refuzul autorităților fiscale naționale de a recunoaște unei persoane impozabile beneficiul dreptului de a opta pentru aplicarea regimului marjei de profit – Condiții de aplicare – Drept de deducere a taxei achitate în amonte – Obiecte de artă, obiecte de colecție și antichități
Această cerere a fost formulată în cadrul unui litigiu între domnul Harry Mensing, un comerciant de obiecte de artă, pe de o parte, și Administrația Fiscală din Hamm, Germania, pe de altă parte, în legătură cu refuzul acesteia din urmă de a acorda beneficiul regimului marjei de profit unor livrări de obiecte de artă achiziționate de reclamantul din litigiul principal în alte state membre.
Instanța de trimitere a arătat că, potrivit dreptului german, regimul marjei de profit nu se aplică livrărilor unui bun pe care comerciantul l‑a achiziționat în cadrul Uniunii atunci când livrarea acestui bun către comerciant a făcut obiectul unei scutiri pentru livrări intracomunitare în celelalte state membre ale Uniunii. Astfel, aceasta a adresat Curții întrebări preliminare privitoare la compatibilitatea unor asemenea dispoziții naționale cu Directiva TVA precum și, în cazul unui răspuns negativ, a unei posibile aplicabilități directe a directivei.
1) Articolul 316 alineatul (1) litera (b) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că un comerciant persoană impozabilă poate opta pentru aplicarea regimului marjei de profit unei livrări de obiecte de artă care i‑au fost livrate în amonte, în cadrul unei livrări intracomunitare scutite, de către autori sau de către succesorii în drepturi ai acestora, chiar dacă aceștia nu fac parte din categoriile de persoane enumerate la articolul 314 din această directivă.
2) Un comerciant persoană impozabilă nu poate să opteze pentru aplicarea regimului marjei de profit prevăzut la articolul 316 alineatul (1) litera (b) din Directiva 2006/112 unei livrări de obiecte de artă care i‑au fost livrate în amonte în cadrul unei livrări intracomunitare scutite și, în același timp, să pretindă un drept de deducere a taxei pe valoarea adăugată achitate în amonte în situațiile în care un astfel de drept este exclus în temeiul articolului 322 litera (b) din această directivă, dacă această din urmă dispoziție nu a fost transpusă în dreptul național.
Aflaţi mai mult despre C-264/17, Curtea de Justitie a Uniunii Europene (CJUE), drept de deducere, Mensing, TVA

References: Articolul 314
 Articolul 316
 Articolul 322
 Articolul 316
 articolul 314
 articolul 316